smcproject/ml-wiki-sentences huggingface dataset:
പടനിലം പടയണിയിലെ ഭീമാകാരരായ കാളകൾ മറ്റു കലാരൂപങ്ങൾ വേലകളി മുടിപ്പേച്ച് പടയണി കാവടിയാട്ടം കാളകെട്ട് ഓണത്തല്ല് കളരിപ്പയറ്റ് പാട്ട് കേരള പാണിനി, ഏ.
ആർ. രാജരാജ വർമ്മ ചിലമ്പുപാട്ട് മാവേലിക്കരയിലെ ആശാന്മാർ എഴുത്തുപള്ളിക്കൂടത്തിൽ ഉപയോഗിക്കുന്ന പ്രത്യേക നാടൻ പാട്ടുകളാണ്.
പുള്ളുവൻ പാട് ട് - നാഗ ദൈവാരാധനയുമായി ബന്ധപ്പെട്ട ഒരു നാടൻ പാട്ടു രീതിയാണിത്.
പുള്ളുവൻ സമുദായത്തിൽ പെടുന്നവരാണ് ഇത് ആലപിക്കുന്നത്.
മാവേലിക്കരയിൽ നിരവധി പുല്ലുവൻ സമുദായക്കാരുണ്ട്.
വിവിധക്ഷേത്രങങ്ങളിലും ഇവർ പുള്ളുബാധ ഒഴിവാക്കാനായി ഈ അനുഷ്ഠാന കലാരൂപം അനുഷ്ഠിച്ചു വരുന്നു.
വില്ലടിച്ചാൻ പാട്ട് - മാവേലിക്കരയിലെ പുല്ലാരിമംഗലത്തും ഉമ്പർനാട് എന്നീ സ്ഥലങ്ങളിൽ ഈ പാട്ട് പാടുന്നവരുടെ സംഘങ്ങൾ ഉണ്ട്.
കുത്തിയോട്ടപ്പാട്ട് - ചെട്ടിക്കുളങ്ങര ഭരണിയോടനുബന്ധിച്ച് നടക്കുന്ന കുത്തിയോട്ടത്തിനു മുന്നോടിയായാണ് ഈ പാട്ട് പാടുന്നത്.
തോറ്റംപാട്ട് - കാളി, കണ്ണകി എന്നീ ദ്രാവിഡ ദേവതകളെ ആരാധിച്ചു പാടുന്ന പാട്ടുകളാണിവ.
മാവേലിക്കരയും കൊടുങ്ങല്ലൂരുമാണ് തോറ്റം പാട്ടുകളുടെ കേന്ദ്രങ്ങൾ.
ഇതിൽനിന്നും പുരതന കാലത്ത് കൊടുങ്ങല്ലൂരും മാവേലിക്കരയും തമ്മിലുള്ള ബന്ധത്തെക്കുറിച്ച് പഠിക്കാൻ സാധിക്കും ഓണാട്ടുകരപാട്ട് - വിത്തുവിതയുമായി ബന്ധപ്പെട്ട് മാവേലിക്കര ഓണാട്ടുകരയിൽ നിന്ന് പ്രചരിച്ച പാട്ടുകളാണിത്.
സാംസ്കാരിക നായകന്മാർ രമേശ് ചെന്നിത്തല ദാമോദര ചാക്യാർ - 14 നൂറ്റാണ്ടിൽ ജീവിച്ചിരുന്ന പ്രശസ്ത കവി.
ഉണ്ണിയാടീചരിതം എഴുതിയത് ഇദ്ദേഹമാണ്.
തിരുനീലകണ്ഠൻ- ഹരിക്ഷമാസ സമരോത്സവം അഥവാ കണ്ടിയൂർ മറ്റം പടപ്പാട്ടിന്റെ രചയിതാവ് പ്രൊഫ. എ.ആർ. രാജരാജവർമ്മ (മലയാള വ്യാകരണത്തിന്റെ പിതാവായ ഇദ്ദേഹം 'കേരള പാണിനി' എന്നറിയപ്പെടുന്നു) തൊപ്പിൽ ഭാസി( മാവെലിക്കര താലൂക്കിലെ വല്ലികുന്നം) ചുനക്കര രാമൻകുട്ടി( കവി, ഗാനരചയിതാവ്) സി.ടി.രവികുമാർ സുപ്രീം കോടതി ജഡ്ജി രാജാ രവിവർമ്മ രവീന്ദ്രവർമ്മ (ഗാന്ധിയനും സ്വാതന്ത്ര്യസമര സേനാനിയും വിദ്യാർത്ഥി നേതാവും കേന്ദ്ര കാബിനറ്റ് മന്ത്രിയുമായിരുന്ന ഇദ്ദേഹം എ.ആർ. രാജരാജവർമ്മയുടെ ചെറുമകനാണ്.) ഡോ. പി.സി. അലക്സാണ്ടർ - തമിഴ്‌നാട് , മഹാരാഷ്ട്ര സംസ്ഥാനങ്ങളുടെ മുൻ ഗവർണർ ആയിരുന്നു.
ഇംഗ്ലണ്ടിലെ ഇന്ത്യൻ ഹൈക്കമ്മീഷണറുമായിരുന്നു ഇദ്ദേഹം.
സി.എം. സ്റ്റീഫൻ (മുൻ കാബിനറ്റ് മന്ത്രി, കോൺഗ്രസ്സുകാരനായ ആദ്യ പ്രതിപക്ഷനേതാവ്) പുതുശ്ശേരി രാമചന്ദ്രൻ (മലയാളത്തിലെ പ്രമുഖകവിയും ഭാഷാഗ വേഷകനും അദ്ധ്യാപക ) പത്മശ്രീ മാവേലിക്കര കൃഷ്ണൻ‌കുട്ടി നായർ ( മൃദംഗം വിദ്വാൻ) മാവേലിക്കര എസ് അർ രാജു മൃദംഗവിദ്വാൻ മാവേലിക്കരപ്രഭാകരവർമ്മ സംഗീതവിദ്വാൻ മാവേലിക്കര പൊന്നമ്മ (മലയാളം നാടക, ചലച്ചിത്ര നടി) ചിത്രമെഴുത്ത് കെ.എം. വർഗീസ് പ്രൊഫ. ആർ. നരേന്ദ്രപ്രസാദ് (നാടകകൃത്ത്, സിനിമാനടൻ, അദ്ധ്യാപകൻ, സാഹിത്യ നിരൂപകൻ) മാവേലിക്കര അച്ചുതൻ സംസ്കൃതപണ്ഡിതൻ.
പി.ജി.എൻ. ഉണ്ണിത്താൻ ( തിരുവിതാംകൂർ സംസ്ഥാനത്തിന്റെ ദിവാനായിരുന്നു) സേതു ലക്ഷ്മീബായി ( തിരുവിതാംകൂർ മഹാറാണി ആയിരുന്നു) കെ.കെ. സുധാകരൻ (എഴുത്തുകാരൻ) എൻ. കുഞ്ഞുകൃഷ്ണൻ ഉണ്ണിത്താൻ (മാവേലിക്കരയുടെ ആദ്യത്തെ മുനിസിപ്പൽ കമ്മീഷണറും അഭിഭാഷകനും) പുന്നമൂട് ദേവദാസ് (എഴുത്തുകാരൻ) എം.വി. ചന്ദ്രശേഖരൻ നായർ (സ്വാതന്ത്ര്യസമര സേനാനി) വെന്നിയിൽ ഗോവിന്ദപ്പണിക്കർ (സ്വാതന്ത്ര്യസമര സേനാനി,വൈക്കം സത്യാഗ്രഹത്തിൽ ആദ്യ അറസ്റ്റ് വരിച്ചു ) പടനിലത്ത് കൃഷ്ണപിള്ള (ആയുർവ്വേദ വിഷചികത്സാ വൈദ്യൻ) പടനിലത്ത് കേശവപിള്ള (ശ്ലോക കർത്താവ്) മധു ശങ്കരമംഗലം (നാടക സംവിധായകൻ) മധു ഇറവങ്കര (ചലച്ചിത്രപ്രവർത്തകൻ) മജിഷ്യൻ സാമ്രാജ് (മാന്ത്രികൻ) കണ്ടങ്കര എൻ.കൃഷ്ണൻ ഉണ്ണിത്താൻ (കവി,അദ്ധ്യാപകൻ) കാട്ടൂർ നാരായണപിള്ള (തിരുവനന്തപുരം ഫൈൻ ആർട്ട്സ് കോളജിന്റെ മുൻ പ്രിൻസിപ്പൽ,  ചിത്രകാരനും ചലച്ചിത്ര കലാസംവിധായകനും) ഇറവങ്കര ഗോപാലക്കുറുപ്പ് (രാഷ്ട്രീയപ്രവർത്തകൻ,മുൻകാല കമ്യൂണിസ്റ്റ് നേതാവ്) രമേശ് ചെന്നിത്തല , മുൻ കേരള ആഭ്യന്തരമന്ത്രി,മുൻ മാവേലിക്കര MP മുൻ കെ.പി.സി.സി. അദ്ധ്യക്ഷൻ.
പ്രതിപക്ഷ നേതാവ് ജസ്റ്റിസ് സി.ടി.രവികുമാർ (സുപ്രീം കോടതി ജഡ്ജി) ബി അബുരാജ് (എഴുത്തുകാരനും പത്രപ്രവർത്തകനും. പൊതു വിദ്യാഭ്യാസ വകുപ്പ് സ്റ്റേറ്റ് ഇൻസ്റ്റിറ്റ്യൂട്ട് ഓഫ് എജ്യുക്കേഷണൽ ടെക്‌നോളജി(SIET) ഡയറക്ടർ) കെ രാഘവൻ (തിരുവിതാംകൂർ ദേവസ്വം ബോർഡ് മെമ്പർ) വിശ്വൻ പടനി
ലം ,നോവലിസ്റ്റ്, കഥാകൃത്ത് റജി വി ഗ്രീൻലാൻഡ് ,പുസ്തക നിരൂപണം,പ്രവാസി സാഹിത്യം പ്രധാനപ്പെട്ട ക്ഷേത്രങ്ങൾ കണ്ടിയൂർ മഹാദേവക്ഷേത്രം കണ്ടിയൂർ മഹാദേവക്ഷേത്രം
കേരളത്തിൽ ആദ്യത്തെ ശിവക്ഷേത്രമെന്ന ഖ്യാതിയുള്ള അമ്പലമാണിത്.
ശിവനെ കിരാതരൂപത്തിലാണ് പ്രതിഷ്ഠിച്ചിരിക്കുന്നത്.
ചരിത്രരേഖകളായ നിരവധി ശാസനങ്ള്ള് ഇവിടെ നിന്നും ലഭിച്ചിട്ടുണ്ട്.
കേരളത്തിന്റെ ചരിത്രരൂപീകരണത്തിനു പ്രധാന പങ്കുവഹിച്ചിട്ടുള്ള ക്ഷേത്രമാണിത്.
മാവേലിക്കരയിലുള്ള ദേവദാസികൾക്കായിരുന്നു ഈ ക്ഷേത്രത്തിന്റെ ആദ്യകാല അവകാശം.
ഉണ്ണുനീലി ചരിതം, ഉണ്ണിയാടി ചരിതം തുടങ്ങിയ മണിപ്രവാള കവിതകൾ ഈ ക്ഷേത്രത്തെ പരാമർശിക്കുന്നവയാണ്.
മാവേലിക്കര ശ്രീകൃഷ്ണ സ്വാമി ക്ഷേത്രം ചെട്ടികുളങ്ങര ശ്രീ ഭഗവതി ക്ഷേത്രം
മാവേലിക്കരയിലെ ഏറ്റവും പ്രസിദ്ധമായ ക്ഷേത്രം.
ചെട്ടികുളങ്ങര ഭരണി ഉത്സവം അതിപ്രസിദ്ധം.
കേരളത്തിലെ അപൂർവമായ അനുഷ്ഠാന ചടങ്ങുകൾ  ഉള്ള ഒരു ക്ഷേത്രമാണ് ചെട്ടിക്കുളങ്ങര ശ്രീ ഭഗവതി ക്ഷേത്രം.
ആദികാല ദ്രാവിഡരുടെ സാംസ്കാരിക പ്രതിഫലനമായി കുംഭ മാസത്തിലെ ഭരണി നാളിനോടനുബന്ധിച്ച് നടത്തുന്ന കുത്തിയോട്ടം , രഥയോട്ടം, കെട്ടുകാഴ്ച എന്നിവയാണ് ഈ ചടങ്ങുകൾ.
1200 വർഷം പഴക്കമുള്ളതായി കണക്കാക്കുന്നു.
ആയിരക്കണക്കിന് ആളുകൾ ആണ് ഭരണിയോട് അനുബന്ധിച്ചു ചെട്ടികുളങ്ങരയിൽ എത്തിച്ചേരുന്നത്.
മാവേലിക്കര ശ്രീകൃഷ്ണസ്വാമിക്ഷേത്രം
മാർത്താണ്ഡവർമ്മ സ്ഥാപിച്ച സ്തംഭവിളക്ക് ഇവിടെയാണ്.
360 അടി ചുറ്റളവുണ്ടിതിന്.
മറ്റം നരസിംഹമൂർത്തി ക്ഷേത്രം ചെട്ടിക്കുളങ്ങര ദേവീക്ഷേത്രം
തട്ടാരമ്പലം എന്ന സ്ഥലത്താണിത് സ്ഥിതി ചെയ്യുന്നത്.
പ്രധാന പ്രതിഷ്ഠ വിഷ്ണുവിന്റെ ഉഗ്രാവതാരമായ നരസിംഹമൂർത്തിയാണ്.
ഓണാട്ടു രാജാവിന്റെ തേവാരമൂർത്തിയാണ് ഇവിടെ പ്രതിഷ്ഠിക്കപ്പെട്ടിട്ടുള്ളത്.
നാരായിങ്ങമന്നൂർ കൊട്ടാരത്തിന്റെ ഭാഗമായാണ് ഈ ക്ഷേത്രം പണിതിരിക്കുന്നത്.
മാവേലിക്കര താലൂക്കിലെ നൂറനാട്ടാണ് പടനിലം പരബ്രഹ്മ ക്ഷേത്രം സ്ഥിതി ചെയ്യുന്നത്.
ഈ ക്ഷേത്രത്തിലെ ശിവരാത്രി കെട്ടുകാഴ്ച വളരെ പ്രസിദ്ധമാണ് .
ഓണാട്ടുകരയുടെ തനത് പാരമ്പര്യം വിളിച്ചോതുന്ന നന്ദികേശ കെട്ടുത്സവമാണ് ഇവിടെ നടക്കുന്നത്.
50 അടി വരെ ഉയരമുള്ള നന്ദികേശന്മാർ ശിവരാത്രി നാളിലെ വിസ്മയക്കാഴ്ചയാണ്.
കരക്കാരുടെ കൈക്കരുത്തോടെയും യന്ത്ര സഹായത്തോടെയും കൂടെയാണ് ഇവയെ ക്ഷേത്രത്തിൽ എത്തിക്കുന്നത്.
നൂറനാട്ടെ 16 കരകളാണ് ഇവയെ ക്ഷേത്രത്തിലേക്ക് എഴുന്നള്ളിക്കുന്നത്.
കെട്ടുകാഴ്ച്ചകൾ ക്ഷേത്രത്തിന് വലം വെക്കുന്നു എന്ന അപൂർവതയും പടനിലം ശിവരാത്രിക്കുണ്ട്.
ശബരിമലയുടെ പ്രധാന ഇടത്താവളങ്ങളിൽ ഒന്നായ പടനിലം ക്ഷേത്രം പടിഞ്ഞാറ് ദർശനമായാണ് നിലകൊള്ളുന്നത്.
നൂറുകണക്കിന് ആളുകൾ ഭജനം നോക്കുന്ന 12 ദിവസം നീണ്ടുനിൽക്കുന്ന വൃശ്ചിക മഹോത്സാവവും ഇവിടെ പ്രധാനമാണ്.
16 കരകളിൽ നിന്നുള്ള ചിറപ്പ് ഘോഷയാത്രകൾ വൃശ്ചികം-ധനു മാസങ്ങളിലായി നടക്കും.
നൂറനാട്ടെ വിവിധ കലാ-സാംസ്കാരിക സംഘടനകളുടെ നേതൃത്വത്തിൽ നടക്കുന്ന ഇരുപത്തിയെട്ടാം ഓണമഹോത്സവവും ഇവിടുത്തെ പ്രധാന ആഘോഷങ്ങളിൽ ഒന്നാണ്.
=== വെട്ടിക്കോട്ട് ആദിമൂലം നാഗരാജക്ഷേത്രം === കേരളത്തിലെ ആദ്യത്തെ നാഗരാജ ക്ഷേത്രമാണ് ഇതെന്നാണ് വിശ്വാസം.
[ അവലംബം ആവശ്യമാണ് ] നാഗരാജാവായ അനന്തൻ ( ആദിശേഷൻ , ശേഷനാഗം ) ആണ് ഇവിടുത്തെ മുഖ്യ പ്രതിഷ്ഠ.
[ അവലംബം ആവശ്യമാണ് ] ഒരു ബ്രാഹ്മണകുടുംബത്തിന് പൂജയ്ക്ക് അധികാരവും നൽകി.
തിരുവൈരൂർ മഹാദേവക്ഷേത്രം
ആലപ്പുഴ ജില്ലയിൽ മാവേലിക്കരയ്ക്കടുത്ത് ചുനക്കരയിൽ സ്ഥിതിചെയ്യുന്ന ശിവക്ഷേത്രമാണ് തിരുവൈരൂർ മഹാദേവക്ഷേത്രം .
ശ്രീകോവിലിനുമുന്നിലെ ഭീമാകാരന്മാരായ ദ്വാരപാലകന്മാർ, തൊട്ടടുത്തുള്ള മഹാലക്ഷിയുടെ രൂപം എന്നിവ അതിശയകരമായ ശില്പവൈഭവത്തിന് ഉദാഹരണമാണ്.
ചുനക്കര ആറാട്ട് പ്രശസ്തമാണ്.
6 കരകളിൽ നിന്നുള്ള കെട്ടു കാഴ്ചകൾ ക്ഷേത്രത്തിലെ കളികണ്ടതിൽ (വയൽ) അണി നിരന്നു നിൽക്കുന്നത് കാണാൻ ആയിരങ്ങൾ എതതുന്നു.
ശിവരാത്രി നാളിൽ  വിശേഷാൽ പൂജകളും ചടങ്ങുകളും നടക്കുന്ന ക്ഷേത്രം.
കീർത്തിപുരം ശ്രീകൃഷ്ണക്ഷേത്രം
കണ്ടിയൂർ കീർത്തിപുരത്ത് സ്ഥിതി ചെയ്യുന്ന പുരാത ക്ഷേത്രമാണിത്.
നരസിംഹമൂർത്തി ക്ഷേത്രത്തെ അഭിമുഖീകരിക്കുന്ന തരത്തിലാണിതിന്റെ നിർമ്മാണം.
കർക്കിടകവാവു സമയത്ത് ബലിയർപ്പിക്കാൻ ഇവിടത്തെ ശിവന്റെ മുന്നിൽ നിരവധിപേർ എത്തിച്ചേരുന്നു.
തട്ടാരമ്പലം സരസ്വതി ക്ഷേത്രം
തട്ടാരമ്പലത്ത് കിഴക്കോട്ട് ദർശനം നൽകുന്നരീതിയിൽ സ്ഥിതി ചെയ്യുന്നു.
ദുർഗ്ഗയാണ് പ്രധാന പതിഷ്ഠ.
14 നൂറ്റാണ്ടിൽ എഴുതപ്പെട്ട കാവ്യമായ ഉണ്ണുനീലി സന്ദേശത്തിൽ ഈ ക്ഷേത്രത്തെ ക്കുറിച്ച് വർണ്ണനയുണ്ട്.
സരസ്വതി മറ്റൊരു ഉപാസന മൂർത്തിയായതിനാൽ വിജയദശമി, നവരാത്രി എന്നീ നാളുകളാണ് ഇവിടെ ഉത്സവമായി ആചരിക്കുന്നത്.
വിദ്യാരംഭം പ്രധാനം.
തൃപെരുംന്തുറ ശ്രീമഹാദേവർ ക്ഷേത്രം
ചെന്നിത്തലയിലെ പുരാതന ക്ഷേത്രമാണിത്.
മാന്നാർ റോഡിൽ പുതുവിളപ്പടി ജങ്ങഷനിലാണ് ഇത് സ്ഥിതി ചെയ്യുന്നത്.
പണ്ടുകാലത്ത് ഒരു പ്രമുഖ തുറമുഖം നിലനിന്നിരുന്ന സ്ഥലമാണിത്.
അതിറ്റെ അധിപനാണ് ക്ഷേത്രത്തിന്റെ പ്രതിഷഠ എന്ന് വിശ്വസിക്കുന്നു.
ഉണ്ണുനീലി ചരിതത്തിൽ ഈ ക്ഷേത്രത്തെക്കുറിച്ച് കവിവർണ്ണനയുണ്ട്.
പുരാതനകാലത്ത് ഇതിന്റെ ഉടമസ്ഥാവകാശം നടുവിലെമഠം സ്വാമിക്കായിരുന്നു.
പിന്നീട് ഇത് ഇടപ്പള്ളി തമ്പുരാനു സമർപ്പിക്കപ്പെട്ടു.
അതിനു ശേഷം മാർത്താണ്ഡവർമ്മക്കധീനത്തിലുമായി.
ചാല ശ്രീമഹാദേവക്ഷേത്രം
ചാല ശ്രീമഹാദേവക്ഷേത്രം മാവേലിക്കരയിൽ  മാന്നാർ റോഡിൽ 1 കി.
മീ തെക്കുമാറി കല്ലുമൂടിനടുത്താണ് സ്ഥിതിചെയ്യുന്നത്.
ചാല എന്നത്ത് പുരാതനമായ ചന്ത നിലനിന്നിരുന്ന സ്ഥലമാണ്.
തൃപ്പേന്തുറ തുറമുഖത്തിൽ എത്തിച്ചേരുന്ന വ്യാപാരികൾ അഥവാ വണിക്കുകൾ വ്യാപരം നടത്തിയിരുന്നത് ചാലയിൽ ആയിരുന്നു.
പുരാതനകാലത്തെ പ്രമുഖ ബുദ്ധകേന്ദ്രങ്ങൾ ഇവിടെ നിലനിന്നിരുന്നു.
മുള്ളിക്കുളങ്ങര ഭഗവതി ക്ഷേത്രം
മാവേലിക്കരയിലെ തെക്കേക്കര പഞ്ചായത്തിലെ മുള്ളിക്കുളങ്ങര ജങ്ഷനിലാണ് ഈ ക്ഷേത്രം സ്ഥിതിചെയ്യുന്നത്.
മന്ത്യേത്ത്, കുളത്തൂർ, വെളുത്തേടത്ത് എന്നീ കുടുംബക്കാർ നിന്ന് കൊടുങ്ങല്ല്ലൂർ ഭഗവതിയെ കുടിയിരുത്തിയതാണ് എന്നാണ് ഐതിഹ്യം.
ആദ്യം ആലുമൂട്ടിൽ തറയിൽ പതിഷ്ഠിച്ചിരുന്ന വിഗ്രഹം പിന്നീട് ക്ഷേത്രത്തിലേക്ക് മാറ്റുകയായിരുന്നു.
ശ്രീകോവിൽ ചതുരാകൃതിയിലുള്ളതാണ്.
പടയണിവട്ടം ഭഗവതി ക്ഷേത്രം
മാവേലിക്കരയിലെ വള്ളിക്കുന്നം പഞ്ചായത്തിലാണ് ഈ ക്ഷേത്രം സ്ഥിതിചെയ്യുന്നത്.
വനദുർഗ്ഗ, ഭദ്രകാളി, ഗണപതി, ലക്ഷ്മി എന്നി ഉപദേവതകൾ ചുറ്റമ്പലത്തിലുള്ളിൽ പ്രതിഷ്ഠയുള്ള അപൂർവ്വം ക്ഷേത്രങ്ങളിൽ ഒന്നാണ്.
അമ്പൊലി വഴിപാട്, താലിചാർത്തു, തേരൊലി നിവേദ്യം, പറനിവേദ്യം എന്നിവയാണ് പ്രധാന വഴിപാടുകൾ.
മാവേലിക്കരയ്ക്കടുത്ത് പ്രായിക്കരയിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് പ്രായിക്കര ശ്രീധന്വന്തരിക്ഷേത്രം.
രോഗശാന്തിക്ക് ഏറ്റവും വിശിഷ്ടമാണ് ധന്വന്തരീ ഭജനം എന്നാണ് വിശ്വാസം.
ആയുസ്സിന്റെയും ആരോഗ്യത്തിന്റെയും വൈദ്യശാസ്ത്രത്തിന്റെയും കുലദൈവമായി മഹാവിഷ്ണുവിന്റെ അവതരമായ ധന്വന്തരിയെ കാണുന്നു.
തന്മൂലം മിക്ക വൈദ്യകുടുംബങ്ങളുടെയും മാറാരോഗികളുടെയും ഉപാസനാമൂർത്തിയാണ് ധന്വന്തരി.
മാലിമേൽ ഭഗവതിക്ഷേത്രം
മാവേലിക്കര യിലെ തെക്കേക്കര പഞ്ചായത്തിലെ കുറത്തികാട് ആണ് ക്ഷേത്രം സ്ഥിതിചെയ്യുന്നത്.
ഭദ്രകാളിയാണ് പ്രധാനപ്രതിഷ്ഠ.800 വർഷത്തെ പഴക്കം ക്ഷേത്രത്തിനുണ്ട്.
ഗർഭ രക്ഷക്കായി സ്ത്രീകൾ കല്ലെടുപ്പ് വഴിപാട് നടത്തുന്ന അമ്മൂമ്മക്കാവ് ഈ ക്ഷേത്രത്തിലാണ്.
ശ്രീ പരബ്രമോദയ ക്ഷേത്രം വരേണിക്കൽ
മാവേലിക്കര യിലെ തെക്കേക്കര പഞ്ചായത്തിലെ വരേണിക്കൽ ആണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിൽ ശ്രീകോവിലിനായി ഒരു കെട്ടിട നിർമ്മാണവുമില്ല, കാരണം ഈ സ്ഥലത്ത് ഒരു നിർമ്മാണവും പാടില്ലായെന്ന് വിലക്കിയിട്ടുണ്ട്.
കാരഴ്മ ദുർഗാദേവി ക്ഷേത്രം വസൂരിമാല ദേവി ക്ഷേത്രം വടക്കേമങ്കുഴി ശാസ്താനട ക്ഷേത്രം കല്ലുമല ക്രിസ്തീയ ദേവാലയങ്ങൾ സെന്റ് ജോൺസ് ഓർത്തഡോക്സ് വലിയപള്ളി, പത്തിച്ചിറ സെൻറ് മേരീസ്‌ ഓർത്തഡോക്സ് കത്തീഡ്രൽ, പുതിയകാവ്
മാവേലിക്കരയിലെ എറ്റവും പുരാതന ക്രിസ്തീയ ദേവാലയമാണ് സെന്റ് മേരീസ് കതീഡ്രൽ.
കന്യാമേരിയുടെ നാമദേയത്തിലാണ് ഇത് അറിയപെടുന്നത്.
നിലയ്ക്കൽ നിന്നും വന്ന അഭയാർത്തികളായ ക്രിസ്ത്യാനികൾ കടമ്പനാടിൽ എത്തിച്ചേരുകയും അവർ പതിയെ കായംകുളം, മാവേലിക്കര എന്നിവടങ്ങളിലായി അധിവസിക്കുകയും ചെയ്തു.
കായംകുളം രാജാവ് ഇവർക്കായി പള്ളി പണിയാനുള്ള അനുമതി നൽകുകയും കണ്ടിയൂരിൽ ആദ്യ പള്ളി പണിയുകയും ചെയ്തു.
എന്നാൽ കായം കുളവും മവേലിക്കര രാജ്യങ്ങൾ തമ്മിൽ ബന്ധം വഷളായപ്പോൾ മാവേലിക്കര രാജാവിന്റെ കൂടെയായിരുന്നു ക്രിസ്ത്യാനികൾ.
ഇതിൽ അമർഷം പൂണ്ട കായം കുളം രാജാവ് പള്ളി നശിപ്പിച്ചു കളഞ്ഞു.
പിന്നീട് മാവേലിക്കര രാജാവിന്റെ സഹായത്തോടെ പുതിയകാവിൽ 943 ൽ ഇപ്പോഴത്തെ സ്ഥാനത്ത് പള്ളി പണിയിക്കപ്പെട്ടു.
ജെർണോബിന്റെ പുസ്തകത്തിൽ 16 നൂറ്റാണ്ടിനു മുന്ന് പണീകഴിപ്പിച്ച 19 പള്ളികളെക്കുറിച്ച് വിവരിച്ചിരിക്കുന്ന കൂട്ടത്തിൽ സെന്റ് മേരിസ് പള്ളിയെക്കുറിച്ചും പറയുന്നു.
1757ൽ മാവേലിക്കര സന്ദർശിച്ച ഫ്രഞ്ച് യാത്രികൻ കായങ്കുളത്തെ പ്രമുഖ പള്ളീയായി ഇതിനെ വർണ്ണിച്ചിരിക്കുന്നു.
മാവേലിക്കര സി.എസ്.ഐ. പള്ളി.
മറ്റൊരു പ്രധാന പള്ളി സി.എസ്.ഐ. പള്ളിയാണ്.
ഇത് സ്ഥാപിച്ചത് ജോസഫ് പീറ്റ് എന്ന വൈദികനാണ്.
1838 ൽ മിഷണറി പ്രവർത്തനങ്ങൾക്കായി മവേലിക്കര സന്ദർശിച്ചയാളാണ് അദ്ദേഹം .
ബ്രിട്ടീഷ് വാസ്തുശില്പരീതിയിലാണ് പള്ളിയുറ്റെ നിർമ്മാണം.
ആൾത്താര വളരെ മനോഹരവും 93 അടി നീളവുമ് 42 അടി വീതിയും ഉള്ളതാണ്.
800 പേർക്ക് ഇരിക്കാൻ സാധിക്കുന്നതാണിത്.
പുതിയകാവ് സെന്റ് ജോസഫ് മലങ്കര കത്തോലിക്ക പള്ളി
1932 മാർച്ച് 7 നു സ്ഥാപിക്കപ്പെട്ട പള്ളീയാണിത്.
സ്ഥാപകൻ ഗീവർഗീസ് മാർ ഇവാനിയോസ് ആണ്.
ഇദ്ദേഹം പുതുയകാവു മാവേലിക്കര പണിക്കർ കുടുംബാംഗമാണ്.
മാവേലിക്കര ഒരു ലോകസഭാ മണ്ഡലം ആണ്.
ചെങ്ങന്നൂർ , ചങ്ങനാശ്ശേരി , കുട്ടനാട് , മാവേലിക്കര , കുന്നത്തൂർ , കൊട്ടാരക്കര , പത്തനാപുരം എന്നീ നിയമസഭാമണ്ഡലങ്ങളായിരുന്നു 2005 ലോകസഭാ വിഭജനത്തിൽ മാവേലിക്കര മണ്ഡലത്തിന്റെ ഭാഗമായി നിശ്ചയിച്ചത്.
2009 മുതൽ കൊടിക്കുന്നിൽ സുരേഷ് (ഇന്ത്യൻ നാഷണൽ കോൺഗ്രസ്) മാവേലിക്കര ലോകസഭാ മണ്ഡലത്തെ പ്രതിനിധീകരിക്കുന്നു.
സി.പി.ഐ. (എം.) അംഗമായ ആർ.രാജേഷ് മാവേലിക്കര നിയമസഭാമണ്ഡലത്തെ 2011 മുതൽ കേരള നിയമസഭയിൽ പ്രതിനിധീകരിക്കുന്നു.
സമ്പദ്‌വ്യവസ്ഥ പുലക്കടവു പാലം
പത്ത് പഞ്ചായത്തുകളാണ് മാവേലിക്കര താലൂക്കിലുള്ളത്.
ഇവയുടെ സാമ്പത്തിക ചരിത്രം വളരെ ശക്തമാണ്.
ചെട്ടിക്കുളങ്ങര, തെക്കേക്കര,മ്പളമേൽ, താമരക്കുളം എന്നീ പഞ്ചായത്തുകളിൽ വിരിപ്പ് കൃഷി വളരെ വ്യാപകമായിരുന്നു.
ചെന്നിത്തല പഞ്ചായത്തിൽ പുഞ്ചകൃഷിയും നടന്നു വരുന്നു.
തെക്കേക്കരയിലും ചെട്ടിക്കുളങ്ങരയിലും എള്ള് കൃഷിയും അതിനോടനുബന്ധിച്ചുള്ള വ്യവസായ കേന്ദ്രങ്ങളും നിലവിൽ ഉണ്ട്.
ചെട്ടിക്കുളങ്ങര പഞ്ചായത്തിൽ മാത്രം 240 ഹെക്റ്ററോളം എള്ള് കൃഷി ചെയ്യുന്നുണ്ട്.
റബർ വെറ്റില, നാളികേരം തൂടങങ്ങിയവയാണ് മറ്റു കൃഷികൾ.
നൂറനാട്ടിൽ പച്ചകൃഷി വ്യാപകമാണ്.
കാലിവളർത്തൽ എല്ലാ പഞ്ചായത്തുകളിലും ചെയ്തു പോരുന്നു.
ചെന്നിത്തല, പാലമ്മേൽ, വള്ളിക്കുന്നം എന്നീ പ്രദേശങ്ങളിൽ പാൽ‌-സംഭരണ സഹകരണ കേന്ദ്രങ്ങൾ പ്രവർത്തിക്കുന്നുണ്ട്.
ഇറച്ചിക്കോഴി വളർത്തൽ എല്ലാ പഞ്ചായത്തുകളിലും ഒരു പോലെ കാണപ്പെടുന്നു.
പാരമ്പര്യരീതിയിൽ കൃഷി ചെയ്യുന്നത് ചെന്നിത്തല പഞ്ചായത്തുകളിൽ മാത്രം കാണപ്പെടുന്നുള്ളൂ.
ഈ പഞ്ചായത്തിൽ തന്നെ മത്സ്യബന്ധനവും ശക്തമാണ്.
അച്ചൻ കോവിലാറിന്റെ കൈവരികളും ഉള്ളതിനാൽ പുഴമീൻ മത്സ്യബന്ധനവും ഉണ്ട്.
വരാൽ, കർപൂരശാല, മൂഴി, കാരി, തിരണ്ടി, കുറുവ, കല്ലുമുട്ടി, ചെമ്മീൻ എന്നിവ ഇവിടെ ലഭ്യമാണ്.
ചുടുകട്ട നിർമ്മാണം പ്രബലമാണിവിടെ.
ചെന്നിത്തല പഞ്ചായത്തിൽ മാത്രം രണ്ട് ഓട്ടു ഫാക്റ്ററികളം  27 ഓളം ചൂളകളും പ്രവർത്തിക്കുന്നു.
ചുനക്കര, താമരക്കുളം, തെക്കേക്കര, വള്ളിക്കുന്നം, പാലമേൽ എന്നിവിടങ്ങളിൽ കശുവണ്ടി കമ്പനികൾ പ്രവർത്തിക്കുന്നു.
മാവേലിക്കരയ്ക്കു ചുറ്റുമുള്ള ചില വ്യവസായങ്ങൾ സിസ്കോയുടെ ഇൻഡസ്ട്രിയൽ എസ്റ്റേറ്റ് 1959-ൽ ആരംഭിച്ച ഇവിടെ 47 ഓളം വ്യത്യസ്ത വ്യാവസായങ്ങൾ പ്രവർത്തിക്കുന്നു.
മാന്നാറിനു സമീപമുള്ള അല്ലിൻഡ് സ്റ്റീൽ കുന്നത്തിനു സമീപമുള്ള ട്രാവൻ‌കൂർ ഓക്സിജൻ സാങ്രോസ് ലബോറട്ടറീസ് : മാവേലിക്കരയിലുള്ള ഈ സ്ഥാപനത്തിൽ സോഫ്റ്റ് ജെലാറ്റിൻ കാപ്സ്യൂളുകൾ നിർമ്മിക്കുന്നു.
ക്ലോപാസ്മൈൻ നിർമ്മിക്കുന്ന ലോകത്തിലെ ചുരുക്കം സ്ഥാപനങ്ങളിൽ ഒന്നാണ് ഇത്.
കെ.എസ്.ആർ.ടി.സി യുടെ ഒരു ബസ് ബോഡി നിർമ്മാണ യൂണിറ്റ് മാവേലിക്കരയിൽ പ്രവർത്തിക്കുന്നു.
300ഓളം പേർ ഇവിടെ ജോലി ചെയ്യുന്നു.
എച്ച്. ഐ.സി. ടൈൽ ഫാക്റ്ററി.
ഐ.സി. ഗ്ലാസ് ഫാക്റ്ററി കൃഷി വകുപ്പിന്റെ വിത്തുല്പാദനകേന്ദ്രം - താഴേക്കര ഗ്രാമത്തിൽ അറുനൂറ്റിമംഗലത്ത് 1963 ൽ സ്ഥാപിക്കപ്പെട്ട ഈ കേന്ദ്രം 37.66 ഹെക്റ്റർ പ്രദേശത്തുപ്രവർത്ത്തിക്കുന്നു.
നൂറേക്കർ എന്നണിതിനെ വിളിച്ചുവരുന്നത്.
ഖാദി വികസന സഹകരണ സമൂഹം - 1957-ൽ പല്ലാരിമംഗലത്ത് സ്ഥാപിതമായ ഈ സൊസൈറ്റി, ഖാദിയും അനുബന്ധവ്യവസായങ്ങളും  കേന്ദ്രീകരിച്ച പ്രവർത്തിക്കുന്നു മാവേലിക്കരയ്ക്ക് അടുത്തുള്ള പട്ടണങ്ങൾ കിഴക്ക് - പന്തളം പടിഞ്ഞാറ് - ഹരിപ്പാട് തെക്ക് - കായംകുളം വടക്ക് - മാന്നാർ തിരുവല്ല വടക്ക് കിഴക്ക് - ചെങ്ങന്നൂർ അവലംബങ്ങൾ പുറത്തുനിന്നുള്ള കണ്ണികൾ Mavelikkara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാവേലിക്കര താലൂക്കിന്റെ ഔദ്യോഗിക വെബ് വിലാസം മാവേലിക്കര രൂപതയുടെ സി.ബി.സി.ഐ. വെബ് വിലാസം Archived 2011-02-03 at the Wayback Machine ആലപ്പുഴ ജില്ലാ വെബ് വിലാസം Archived 2021-03-07 at the Wayback Machine
റെജിന, സസ്‌കാച്ചെവാൻ
റജിന ( / r ə ˈ dʒ aɪ n ə / ) കനേഡിയൻ പ്രവിശ്യയായ സസ്‌കാച്ചെവാന്റെ തലസ്ഥാന നഗരമാണ്.
സസ്‌കാറ്റൂണിന് ശേഷം പ്രവിശ്യയിലെ ഏറ്റവും വലിയ രണ്ടാമത്തെ നഗരമായ ഇത് തെക്കൻ സസ്‌കാച്ചെവാനിലെ വാണിജ്യ കേന്ദ്രവുമാണ്.
2016 ലെ സെൻസസ് പ്രകാരം, റെജിനയിൽ 215,106 നഗര ജനസംഖ്യയും 236,481 മെട്രോപൊളിറ്റൻ ഏരിയ ജനസംഖ്യയും ഉണ്ടായിരുന്നു.
2020-ലെ കണക്കുകൾ പ്രകാരമുള്ള CMA-യുടെ ജനസംഖ്യ 263,184 ആയി സ്റ്റാറ്റിസ്റ്റിക്സ് കാനഡ കണക്കാക്കുന്നു.
റെജിന സിറ്റി കൗൺസിലാണ് ഇത് ഭരിക്കുന്നത്.
ഷെർവുഡ് നമ്പർ 159 റൂറൽ മുനിസിപ്പാലിറ്റിയാൽ ചുറ്റപ്പെട്ടതാണ് ഈ നഗരം.
മുമ്പ് നോർത്ത്-വെസ്റ്റ് ടെറിട്ടറി സർക്കാർ ആസ്ഥാനമായിരുന്ന റെജിന നഗരത്തിൽ യഥാർത്ഥത്തിൽ  നിലവിലെ സസ്‌കാച്ചെവാൻ , ആൽബെർട്ട എന്നിവയോടൊപ്പം ഡിസ്ട്രിക്റ്റ് ഓഫ് അസിനിബോയയും ഉൾപ്പെട്ടിരുന്നു.
മുമ്പ് വാസ്കാന (ക്രീ ഭാഷയിൽ "ബഫല്ലോ ബോൺസ്") എന്നറിയപ്പെട്ടിരുന്ന ഈ പ്രദേശം വിക്ടോറിയ രാജ്ഞിയുടെ ബഹുമാനാർത്ഥം 1882-ൽ റെജിന (ലാറ്റിൻ "രാജ്ഞി") എന്ന് പുനർനാമകരണം ചെയ്യപ്പെട്ടു.
കാനഡ ഗവർണർ ജനറലായിരുന്ന മാർക്വെസ് ഓഫ് ലോണിന്റെ ഭാര്യയും വിക്ടോറിയ രാജ്ഞിയുടെ മകളുമായിരുന്ന ലൂയിസ് രാജകുമാരിയാണ് ഈ തീരുമാനമെടുത്തത്.
അവലംബം ↑ ↑ ↑ ↑ Office of the Mayor ↑ ↑ ↑ ↑ ↑ Daria Coneghan, "Regina," The Encyclopedia of Saskatchewan.
Archived 29 ഏപ്രിൽ 2008 at the Wayback Machine .
Retrieved 11 December 2007.
സെലിയ സാഞ്ചസ് ഇംഗ്ലീഷ് വിലാസം https://ml.wikipedia.org/wiki/Celia_S%C3%A1nchez
ക്യൂബൻ വിപ്ലവകാരിയും രാഷ്ട്രീയക്കാരിയും ഗവേഷകയും ആർക്കൈവിസ്റ്റുമായിരുന്നു സെലിയ സാഞ്ചസ് മണ്ടുലി (ജീവിതകാലം, മെയ് 9, 1920 - ജനുവരി 11, 1980).
ക്യൂബൻ വിപ്ലവത്തിന്റെ പ്രധാന അംഗവും ഫിഡൽ കാസ്ട്രോയുടെ അടുത്ത സഹപ്രവർത്തകയുമായിരുന്നു.
ആദ്യകാലജീവിതം Sánchez with Fidel Castro
സാഞ്ചസ് ജനിച്ചത് ക്യൂബയിലെ ഓറിയന്റേയിലെ മീഡിയ ലൂണയിലാണ്.
പക്ഷേ ഒടുവിൽ ക്യൂബയിലെ പിലാനിലേക്ക് മാറി.
അവരുടെ പിതാവ് ഡോ. മാനുവൽ സാഞ്ചസ് ഒരു ഡോക്ടറായിരുന്നു.
അവർ സമ്പന്നതയിലാണ് വളർന്നത്.
അമ്മ അക്കേഷ്യ അവരുടെ കുട്ടിക്കാലത്ത് തന്നെ മരിച്ചിരുന്നു.
ആറാമത്തെ വയസ്സിൽ അവർ ന്യൂറോസിസ് ബാധിച്ചു ബുദ്ധിമുട്ടിയിരുന്നു.
എട്ട് മക്കളിൽ ഒരാളായിരുന്ന അവർ.
വളരെ നല്ല വിദ്യാഭ്യാസമുള്ളവളായിരുന്നുവെങ്കിലും അവർ യൂണിവേഴ്സിറ്റിയിൽ പോയിരുന്നില്ല.
ഹൈസ്കൂളിനുശേഷം, ഫിഡൽ കാസ്ട്രോയ്‌ക്കൊപ്പം ക്യൂബൻ വിപ്ലവത്തിൽ ശ്രദ്ധ കേന്ദ്രീകരിക്കാൻ തുടങ്ങുന്നതുവരെ സാഞ്ചസ് പിതാവിന്റെ പരിശീലനത്തിന് തുടർച്ചയായി സഹായിച്ചു.
അവരുടെ പിതാവ് ഒരു ഡോക്ടറായി ജോലി ചെയ്യുകയും അദ്ദേഹത്തോടൊപ്പം അവർ ജോലി ചെയ്യുകയും ചെയ്തു.
ജൂലൈ 26 ആം പ്രസ്ഥാനത്തിന്റെ വിവേകപൂർണ്ണമായ അംഗമാകാൻ അവൾക്ക് ഒരു കവറും കണക്ഷനുകളും നൽകി.
ഫുൾജെൻസിയോ ബാറ്റിസ്റ്റയെ അട്ടിമറിക്കാൻ സംഘടിപ്പിച്ച പ്രസ്ഥാനമാണ് ക്യൂബൻ വിപ്ലവം.
അർജന്റീനക്കാരനായ ചെഗുവേര, സെലിയ സാഞ്ചസ്, ഫ്രാങ്ക് പൈസ്, ക്യൂബൻ ജനത എന്നിവരിൽ നിന്നും കാസ്ട്രോയ്ക്ക് സഹായം ലഭിച്ചു.
ക്യൂബൻ വിപ്ലവത്തിന്റെ സ്ഥാപകനായിരുന്ന സാഞ്ചസ് ഒരു നായികയായി കണക്കാക്കപ്പെടുന്നു പിന്നീട്, കൗൺസിൽ ഓഫ് മിനിസ്റ്റേഴ്‌സിന്റെ പ്രസിഡൻസിയുടെ സെക്രട്ടറിയായും കൗൺസിൽ ഓഫ് സ്‌റ്റേറ്റ് സേവന വകുപ്പിലും അവർ തുടർന്നും പ്രവർത്തിച്ചു.
Symbol of Cuba's appreciation to Celia Sanchez Manduley.
Created 10 years after her death.
1952 മാർച്ച് 10 ലെ അട്ടിമറിയെത്തുടർന്ന് ബാറ്റിസ്റ്റ സർക്കാരിനെതിരായ പോരാട്ടത്തിൽ സാഞ്ചസ് ചേർന്നു.
മൻസാനില്ലോയിലെ ജൂലൈ 26 പ്രസ്ഥാനത്തിന്റെ സ്ഥാപകയായിരുന്നു അവർ.
സിയറ മേസ്‌ട്രയിലെ ആദ്യത്തെ വനിതാ ഗറില്ലയായി അവർ കണക്കാക്കപ്പെടുന്നു.
പ്രസ്ഥാനത്തിനുള്ളിലെ അവളുടെ കഠിനാധ്വാനം കൊണ്ട്, ഗറില്ലയിൽ ചേരുന്ന ആദ്യത്തെ വനിതയായി അവർ മാറി, ഒടുവിൽ വിമത സേനയുടെ ജനറൽ സ്റ്റാഫിന്റെ ഭാഗമായി.
സാഞ്ചസ് ഗ്രാൻമയുടെ ലാൻഡിംഗ് സംഘടിപ്പിക്കുകയും ആസൂത്രണം ചെയ്യുകയും സൈന്യത്തിന് ബലപ്രയോഗങ്ങൾ നൽകുകയും ചെയ്തു.
ഫ്രാങ്ക് പൈസ്, ഹെയ്‌ഡി സാന്താമരിയ എന്നിവർക്കൊപ്പമാണ് അവർ പ്രവർത്തിച്ചത്.
ഫ്രാങ്ക് പെയ്‌സിനൊപ്പം, ഒരു പോരാട്ട സ്ക്വാഡ് രൂപീകരിച്ച ആദ്യത്തെ വനിതകളിൽ ഒരാളായിരുന്നു അവർ.
ഗ്രാൻമ ലാൻഡിംഗിനായി ക്യൂബയുടെ തെക്കുപടിഞ്ഞാറൻ തീരപ്രദേശത്തുടനീളം അവൾ ക്രമീകരണങ്ങൾ ചെയ്തു, വിപ്ലവകാരികൾ ഇറങ്ങിയപ്പോൾ ശക്തിപ്പെടുത്തലുകൾ സംഘടിപ്പിക്കുന്നതിനുള്ള ഉത്തരവാദിത്തവും അവൾ ഏറ്റെടുത്തു.
അവൾ ഒരു ബട്ടർഫ്ലൈ പുഷ്പത്തിനുള്ളിൽ ടെലിഗ്രാമുകൾ സ്ഥാപിക്കും, അതിനാൽ സന്ദേശങ്ങൾ രഹസ്യമായി തുടർന്നു.
റിബൽ ആർമിയുടെ ജനറൽ സ്റ്റാഫിലെ അംഗമെന്ന നിലയിൽ അവർ ചെഗുവേരയ്ക്കും മറ്റുള്ളവർക്കും ആയുധങ്ങളും ഇടയ്ക്കിടെ ഭക്ഷണവും വൈദ്യസഹായവും നൽകി.
അവലംബം Notes പുറംകണ്ണികൾ Celia Sánchez എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Review of "One Day in December: Celia Sánchez and the Cuban Revolution" at Socialism and Democracy Online Archived ഏപ്രിൽ 11, 2017 at the Wayback Machine General overview of women in the Cuban Revolution at JSTOR
പുലിയണിപ്പാറ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ഏറണാകുളം ജില്ലയിലെ പെരുമ്പാവൂരിനു അടുത്തതായ്  പാണംകുഴി എന്ന സ്ഥലത്ത് സ്ഥിതി ചെയ്യുന്ന വിനോദസഞ്ചാര കേന്ദ്രം ആണ് പുലിയണിപ്പാറ.
300 ഏക്കറിൽ വ്യാപിച്ചുകിടക്കുന്ന ഈ പാറക്ക് റോഡ്നിരപ്പിൽനിന്ന് 200 അടിയിലേറെ ഉയരവുമുണ്ട് .
പെരിയാറിൽ നിന്ന് ഒന്നരക്കിലോമീറ്റർ തെക്കുമാറിയാണ് പ്രകൃതിയുടെ ഈ ഉദ്യാനം.
പാണിയേലി പോര് ഇവിടെനിന്ന് അഞ്ചു കിലോമീറ്റർ അകലെയാണ്.
സർക്കാർ പുറമ്പോക്കുഭൂമിയായ ഈ പാറയുടെ ഉച്ചിയിൽ പുലിയണിപ്പാറ ഭഗവതിക്ഷേത്രവും സ്ഥിതിചെയ്യുന്നു.
പുലിയൂർ Temple gate of puliyoor mahavishnu temple
പുലിയൂർ ആലപ്പുഴ ജില്ലയിലെ ചെങ്ങന്നൂർ മുനിസിപ്പാലിറ്റിയിലെ ഒരു ഗ്രാമമാണ്.
പുലിയൂരിലെ സ്കൂളുകൾ ഗവണ്മെന്റ് എച്ച് എസ് പുലിയൂർ ഗവണ്മെന്റ് യു പി സ്കൂൾ പെരിശ്ശേരി വള്ളിക്കാവ് എൽ പി സ്കൂൾ സ്നേഹഗിരി യു പി സ്കൂൾ
ഗവണ്മെന്റ് യു പി സ്കൂൾ ആണ് ആദ്യം തുടങ്ങിയത്.
ഈ സ്കൂളിനു 100 വർഷം പഴക്കമുണ്ട്.
ഇന്നത്തെ സ്കൂളിന്റെ കെട്ടിടം ഉണ്ടാക്കിയത് 99ലെ വെള്ളപ്പൊക്കത്തിലെ തടികളിൽനിന്നാണത്രെ.
തൃപ്പുലിയൂർ മഹാദേവക്ഷേത്രം (പുലിയൂർ ക്ഷേത്രം) തിരുക്കുറലിലും ആൾവാർ രേഖകളിലും പറയുന്ന ക്ഷേത്രമാണ്.
ആറാം നൂറ്റാണ്ടിനു മുമ്പു നിർമ്മിക്കപ്പെട്ടതെന്നു കരുതുന്നു.
പുലിയെ കണ്ട ഊർ എന്ന അർഥത്തിലാണൂ പുലിയൂർ എന്നു വന്നതെന്നു ഐതിഹ്യം എന്ന് കരുതുന്നു ചരിത്രം
പ്രാചീന കാലത്ത് പുലിയൂർ ബുദ്ധമതത്തിന്റെ കേന്ദ്രമായിരുന്നു.
ഹിന്ദുക്കളല്ലാത്തവരെയും ക്ഷേത്രത്തിലേയ്ക്കു സ്വാഗതം ചെയ്തിരുന്നു.
ക്ഷേത്രഭാരവാഹികളായി ക്രിസ്ത്യൻ മതവിശ്വാസികളും ഉണ്ടെന്നത് മതസൗഹാർദ്ദത്തിനു ഉദാഹരണമാണ്.
പാണ്ടവപ്പാറ അമ്പലം ഈ സ്ഥലത്തിനടുത്താണ്.
മഹാഭാരതവുമായി ഈ പ്രദേശത്തിനു ബന്ധമുണ്ടെന്നു ഐതിഹ്യം പറയുന്നു.
ഈ പ്രദേശത്തിന്റെ ഏറ്റവും ഉയരംകൂടിയഭാഗം നൂറ്റവൻപാറ എന്നറിയപ്പെടുന്നു.
2001ലെ കണക്കുപ്രകാരം, പുലിയൂരിൽ 16854 ജനങ്ങളുണ്ട്.
അതിൽ 7913 പുരുഷന്മാരും 8941 സ്ത്രീകളുമുണ്ട്.
കൃഷിയാണ് ഈ പ്രദേശത്തെ പ്രധാന ജോലി.
തെങ്ങ്, കപ്പ, നെല്ല്, വാഴ, പച്ചക്കരികൾ എന്നിവ കൃഷിചെയ്യുന്നു.
അറിയപ്പെടുന്ന വ്യക്തികൾ ഗിരീഷ് പുലിയൂർ, കവി.
[ Archived 2016-08-21 at the Wayback Machine ]
lsgkerala
ബിഗ് ബോസ് മലയാളം
ഇംഗ്ലീഷ് വിലാസം https://ml.wikipedia.org/wiki/Bigg_Boss_Malayalam
ഇന്ത്യയിൽ സംപ്രേഷണം ചെയ്തുവരുന്ന ബിഗ് ബോസ് റിയാലിറ്റി ഷോയുടെ മലയാളം പതിപ്പാണ് ബിഗ് ബോസ് മലയാളം (Bigg Boss Malayalam).
എൻഡമോൾ കമ്പനി നെതർലൻഡ്സിൽ ആരംഭിച്ച ബിഗ് ബ്രദർ ടെലിവിഷൻ പരമ്പരയുടെ മാതൃകയിലാണ് ബിഗ് ബോസ് റിയാലിറ്റി ഷോ നിർമ്മിച്ചിരിക്കുന്നത്.
ഹിന്ദിയിൽ സംപ്രേഷണം ചെയ്തുവന്നിരുന്ന ബിഗ് ബോസ് ടെലിവിഷൻ പരമ്പരയുടെ മലയാളം പതിപ്പ് എന്ന നിലയിൽ 2018 ജൂൺ 24-ന് ഏഷ്യാനെറ്റ് ചാനലിൽ ബിഗ് ബോസ്സ് മലയാളം പരിപാടി സംപ്രേഷണം ആരംഭിച്ചു.
ആദ്യ സീസണിൽ സാബുമോൻ അബ്ദുസമദ് ആണ് ജേതാവായത്.
രണ്ടാം സീസൺ കോവിഡ്-19 കാരണം 75-ാം ദിനത്തിൽ അവസാനിപ്പിച്ചു.
മൂന്നാം സീസൺ
കോവിഡിൻ്റെ രണ്ടാം തരംഗം കാരണം   95-ാം ദിനത്തിൽ താൽകാലികമായി അവസാനിപ്പിച്ചു.
കോവിഡ് ശാന്തമായ മുറക്ക് ഗ്രാൻഡ് ഫിനാലെ 2021 ഓഗസ്റ്റ് 1 ന് നടത്തി.
മണിക്കുട്ടൻ ആണ് ജേതാവായത്.
നാലാം സീസണിൽ ദിൽഷ പ്രസന്നൻ ആണ് ജേതാവായത്.
ബിഗ് ബോസ് മലയാളം പതിപ്പിന്റെ ചരിത്രത്തിലെ തന്നെ ആദ്യ വനിതാ വിജയിയും കൂടിയാണ് ദില്ഷാ പ്രസന്നൻ.
അഖിൽ മരാർ ആയിരുന്നു അഞ്ചാം സീസൺ വിജയി.
ജിൻ്റോ ബോഡക്രാഫ്റ് ആയിരുന്നു ആറാം സീസൺ വിജയി.
ഒരു കൂട്ടം മത്സരാർത്ഥികൾ പുറംലോകവുമായി യാതൊരു ബന്ധവുമില്ലാതെ കുറച്ചുനാൾ ഒരു വീട്ടിൽ ഒരുമിച്ചു ജീവിക്കുക എന്നതാണ് ഈ പരിപാടിയിലൂടെ ലക്ഷ്യമിടുന്നത്.
ഓരോ ആഴ്ചയും രണ്ടു മത്സരാർത്ഥികളെ വീതം വീട്ടിൽ നിന്നു പുറത്താക്കുവാനായി മത്സരാർത്ഥികൾക്കിടയിൽ വോട്ടെടുപ്പ് നടത്തുന്നു.
ഏറ്റവും കൂടുതൽ നാമനിർദ്ദേശങ്ങൾ ലഭിച്ചവരെ പുറത്താക്കുന്നതിനായി പ്രേക്ഷകർക്കും വോട്ടുരേഖപ്പെടുത്താവുന്നതാണ്.
ഒരാളൊഴികെ എല്ലാ അംഗങ്ങളും പുറത്താകുന്നതു വരെ വോട്ടെടുപ്പ് തുടരുന്നു.
ഏറ്റവുമൊടുവിൽ വീട്ടിൽ അവശേഷിക്കുന്നയാളെ വിജയിയായി പ്രഖ്യാപിക്കുന്നതോടെയാണ് ബിഗ് ബോസ് പരിപാടി അവസാനിക്കുന്നത്.
മലയാള ചലച്ചിത്ര നടൻ മോഹൻലാൽ ആണ് ബിഗ് ബോസ് മലയാളം പരിപാടിയുടെ ഒന്നാം പതിപ്പിന്റെ അവതാരകൻ.
സിനിമ , സീരിയൽ, സാമൂഹ്യപ്രവർത്തനം, സോഷ്യൽ മീഡിയ എന്നീ മേഖലകളിൽ പ്രശസ്തരാണ് ഈ പരിപാടിയിൽ മത്സരിക്കുന്നത്.
പുറംലോകവുമായി ബന്ധമില്ലാത്ത ഒരു വീട്ടിൽ 100 ദിവസം ഒരുമിച്ചു ജീവിക്കുകയും അവസാന ദിവസം പുറത്താകാതിരിക്കുകയും ചെയ്യുന്നയാളാണ് മത്സരത്തിൽ വിജയിക്കുക.
അഞ്ചാം സീസൺ മുതൽ സാധാരണ ജനങ്ങളിൽ നിന്നും മത്സരാർത്ഥികളെ തിരഞ്ഞെടുക്കുന്നു.
മത്സരാർത്ഥികൾക്കു താമസിക്കുന്നതിനായി വിശാലമായതും മനോഹരമായി അലങ്കരിച്ചതുമായ ഒരു വീടാണ് തയ്യാറാക്കിയിരിക്കുന്നത്.
രണ്ടു കിടപ്പുമുറികൾ, അടുക്കള, സംഭരണശാല, കുളിമുറികൾ, നീന്തൽക്കുളം, പൂന്തോട്ടം എന്നിങ്ങനെ എല്ലാവിധ സൗകര്യങ്ങളും ഇവിടെ ലഭ്യമാണ്.
വീട്ടിലെ ചലനങ്ങൾ നിരീക്ഷിക്കുന്നതിനായി അറുപതോളം ക്യാമറകളുണ്ട് .
മത്സരാർത്ഥികളും ബിഗ് ബോസ് അധികൃതരും തമ്മിൽ സംസാരിക്കുന്നതിനായി ഒരു കൺഫെഷൻ മുറിയും ഇവിടെയുണ്ട്.
പുറം ലോകവുമായി ബന്ധിപ്പിക്കുന്ന ടെലിവിഷൻ, ടെലിഫോൺ, ഇന്റർനെറ്റ് എന്നിങ്ങനെയുള്ള യാതൊരു വിധ സംവിധാനങ്ങളും ഇവിടെയില്ല.
മത്സരാർത്ഥികൾ വീട്ടിലെ യാതൊരു വസ്തുവും നശിപ്പിക്കുവാൻ പാടില്ല.
അനുവാദമില്ലാതെ വീടും പരിസരവും വിട്ട് പോകരുത്.
മത്സരാർത്ഥികളെ പുറത്താക്കുന്നതു സംബന്ധിച്ചുള്ള ചർച്ചകൾ അനുവദനീയമല്ല.
പകൽ സമയം ഉറങ്ങുവാൻ പാടില്ല.
മത്സരാർത്ഥികൾ എപ്പോഴും മൈക്രോഫോൺ ഉപയോഗിക്കുകയും അതിലൂടെ മാത്രമേ ആശയവിനിമയം നടത്താനും പാടുള്ളൂ എന്നതും പ്രധാനപ്പെട്ട നിയമമാണ്.
ആശയവിനിമയത്തിനായി മലയാളം ഒഴികെ മറ്റൊരു ഭാഷയും ഉപയോഗിക്കുവാൻ പാടില്ല.
ഏഷ്യാനെറ്റ് ചാനലിലിൽ തിങ്കൾ മുതൽ വെള്ളി വരെ രാത്രി 9:30-നും ശനി, ഞായർ ദിവസങ്ങളിൽ രാത്രി 9 മണിക്കുമാണ് ബിഗ് ബോസ് മലയാളം സംപ്രേഷണം ചെയ്യുന്നത്.
ഒരു ദിവസത്തെ പ്രധാന സംഭവവികാസങ്ങൾ തൊട്ടടുത്ത ദിവസം സംപ്രേഷണം ചെയ്യുന്നു.
മത്സരാർത്ഥികളെ പുറത്താക്കുന്നതിനുള്ള വോട്ടെടുപ്പ് എല്ലാ ആഴ്ചയും നടത്തിവരുന്നു.
മത്സരാർത്ഥികൾക്കിടയിലാണ് ആദ്യം വോട്ടെടുപ്പ് നടക്കുന്നത്.
അവർ നാമനിർദ്ദേശം ചെയ്യുന്നവരെ സംരക്ഷിക്കുന്നതിനായി പ്രേക്ഷകർക്കു വോട്ടുചെയ്യാം.
അതിന്റെ അടിസ്ഥാനത്തിലാണ് മത്സരാർത്ഥികളെ പുറത്താക്കുന്നതിനുള്ള തീരുമാനം എടുക്കുന്നത്.